**ЗАПОВЕД**



На основание чл.63, ал.7 във връзка с ал.4, чл. 63в от Закона за здравето и чл. 105 ал. 5 от Закона за предучилищното и училищното образование, чл.73 от Административнопроцесуалния кодекс във връзка с Решение № 629 на Министерския съвет от 26 август 2021 г. за удължаване срока на обявената с Решение № 325 на Министерския съвет от 14 май 2020 г. извънредна епидемична обстановка, удължена с Решение № 378 на Министерския съвет от 12 юни 2020 г., Решение № 418 на Министерския съвет от 25 юни 2020 г., Решение № 482 на Министерския съвет от 15 юли 2020 г., Решение № 525 на Министерския съвет от 30 юли 2020 г., Решение № 609 на Министерския съвет от 28 август 2020 г., Решение № 673 на Министерския съвет от 25 септември 2020 г., Решение № 855 на Министерския съвет от 25 ноември 2020 г., Решение № 72 на Министерския съвет от 26 януари 2021 г., Решение № 395 на Министерския съвет от 28 април 2021 г., Решение № 426 на Министерския съвет от 26 май 2021 г. и Решение № 547 на Министерския съвет от 28 юли 2021 г., след проведено заседание от 12.10.2021г. на Областния кризисен щаб за превенция разпространението на коронавирус COVID-19 в Област Добрич и съгласуване на временните противоепидемични мерки с доц. д-р Ангел Кунчев - Главен държавен здравен инспектор на Република България, поради усложнената епидемиологична обстановка на разпространение и заболеваемост от COVID-19 на територията на Област Добрич и с цел осигуряване живота и здравето на жителите на областта

**НАРЕЖДАМ:**

1. Преустановявам временно учебния процес за учениците от 5-ти, 6-ти, 8-ми, 9-ти, 10-ти и 11-ти клас, считано от 15.10.2021 г. до 31.10.2021г.
2. Изключения от забраната по т.1 от настоящата заповед се допуска за слети паралелки, в които има ученици от 7-ми и 12-ти клас.
3. РУО-Добрич да изготви списък на слетите паралелки по т.2 и да го предостави на РЗИ – Добрич.
4. Посещенията на непълнолетни лица в заведения за хранене и развлечения и в търговски обекти тип МОЛ да става само в присъствието на родител или настойник.
5. Дейностите, които не са преустановени или забранени с тази заповед, се провеждат при спазване на всички противоепидемични мерки, въведени със Заповед РД-01-748/02.09.2021 г. и Заповед № РД-01-743 от 31.08.2021 г. на Министъра на здравеопазването.
6. Областния управител на област Добрич организира и координира изпълнението и контрола на въведените противоепидемични мерки с настоящата заповед на територията на област Добрич, като може да разпорежда извършването на действия от органите на местното самоуправление и местната администрация, териториалните звена на централната администрация, физическите и юридическите лица на територията на областта.
7. Контрол за спазване на противоепидемични мерки, въведени с настоящата заповед на територията на област Добрич се осъществява от държавни здравни инспектори или от длъжностни лица, определени от директора на регионалната здравна инспекция, длъжностни лица, определени от директорите на областните дирекции на Министерството на вътрешните работи, или длъжностни лица, определени от кметовете на общини.
8. Контрола по спазването на мерките по т. 4 възлагам на ОД на МВР – Добрич.
9. Заповедта влиза в сила от 15.10.2021г.;
10. Заповедта да се публикува на интернет страницата на РЗИ-Добрич;
11. Заповедта подлежи на обжалване в едномесечен срок от публикуването ѝ на интернет страницата на РЗИ-Добрич, пред съответния административен съд по реда на Административнопроцесуалния кодекс. Оспорването не опира изпълнението ѝ.

:

**Д-Р СВЕТЛА АНГЕЛОВА**

***Директор на Регионална здравна инспекция-Добрич***